
21 Μαΐου 2018 


ΤΕΥΧΟΣ ΔΕΥΤΕΡΟ 


Αρ 


. Φύλλου 1806 


ΑΠΟΦΑΣΕΙΣ 

Αριθμ. 23933 _ 

Έγκριση του Κανονισμού Διδακτορικών Σπου¬ 
δών της Σχολής Αρχιτεκτόνων Μηχανικών του 

Εθνικού Μετσόβιου Πολυτεχνείου. 

Η ΣΥΓΚΛΗΤΟΣ 

ΤΟΥ ΕΘΝΙΚΟΥ ΜΕΤΣΟΒΙΟΥ ΠΟΛΥΤΕΧΝΕΙΟΥ 

Έχοντας υπόψη: 

1. τις διατάξεις του άρθρου 45 του ν. 4485/2017 «Ορ¬ 
γάνωση και Λειτουργία της ανώτατης εκπαίδευσης, ρυθ¬ 
μίσεις για την έρευνα και άλλες διατάξεις» (ΦΕΚ Α' 114), 

2. την αριθμ. 163204/Ζ1/29-9-2017 Εγκύκλιο του 
Υπουργείου Παιδείας, Έρευνας και Θρησκευμάτων, 

3. την παρ. 3ε, του άρθρου 9, του ν. 3685/2008 «Θεσμι¬ 
κό πλαίσιο για τις μεταπτυχιακές σπουδές» (ΦΕΚ ΑΊ 48), 

4. τις διατάξεις του ν. 4009/2011 «Δομή, λειτουργία, δι¬ 
ασφάλιση της ποιότητας των σπουδών και διεθνοποίηση 
των ανωτάτων εκπαιδευτικών ιδρυμάτων (ΦΕΚ ΑΊ95), 
όπως τροποποιήθηκαν και ισχύουν, 

5. τις διατάξεις του ν. 4386/2016 «Ρυθμίσεις για την 
έρευνα και άλλες διατάξεις» (ΦΕΚ Α'83), όπως τροπο¬ 
ποιήθηκαν και ισχύουν, 

6. το π.δ. 75/2013 (ΦΕΚ ΑΊ 19) «Ίδρυση Σχολών στο 
Εθνικό Μετσόβιο Πολυτεχνείο», 

7. την αριθμ. Φ1 /232/Β1 /404/2000 (ΦΕΚ ΒΊ 098) από¬ 
φαση «Έγκριση του Εσωτερικού Κανονισμού Λειτουργίας 
του Εθνικού Μετσόβιου Πολυτεχνείου», 

8. το απόσπασμα πρακτικών της Συνέλευσης της Σχο¬ 
λής Αρχιτεκτόνων Μηχανικών του Εθνικού Μετσόβιου 
Πολυτεχνείου (συνεδρίαση 24-1-2018), 

9. την απόφαση της Συγκλήτου του Εθνικού Μετσόβι¬ 
ου Πολυτεχνείου (συνεδρίαση 9-3-2018), 

10. το γεγονός ότι με την παρούσα δεν προκαλείται 
δαπάνη σε βάρος του κρατικού προϋπολογισμού, απο¬ 
φασίζουμε: 

Την έγκριση του Κανονισμού Διδακτορικών Σπουδών 
της Σχολής Αρχιτεκτόνων Μηχανικών του Εθνικού Με¬ 
τσόβιου Πολυτεχνείου ως ακολούθως: 

Άρθρο 1 

Γενικές Αρχές 

1. Οι Διδακτορικές Σπουδές (ΔΣ) αποσκοπούν στην 
προετοιμασία και ανάδειξη νέων ερευνητών και ερευ- 


νητριών που έχουν την ικανότητα να προάγουν την επι¬ 
στημονική γνώση με αυτόνομη παραγωγή ερευνητικών 
αποτελεσμάτων στις γνωστικές περιοχές του Αρχιτέκτο¬ 
να Μηχανικού καθώς και στη διεπαφή τους με άλλες επι¬ 
στημονικές περιοχές. Η Διδακτορική Διατριβή, ως τελικό 
αποτέλεσμα των Διδακτορικών Σπουδών, αποτελεί ένα 
συνεκτικό, πρωτότυπο και αυτόνομο σύνολο τεκμηρι¬ 
ωμένων συλλογισμών καθοδηγούμενο από μια μέθοδο 
διερεύνησης ερευνητικών υποθέσεων για την παραγωγή 
νέων ερευνητικών αποτελεσμάτων. Οι ΔΣ οδηγούν στην 
απόκτηση Διδακτορικού Διπλώματος (ΔΔ) και του τίτλου 
του Διδάκτορα Μηχανικού, για όσους διδάκτορες είναι 
Διπλωματούχοι Μηχανικοί, ή του Διδάκτορα ΕΜΠ για 
όσους διδάκτορες δεν είναι Διπλωματούχοι Μηχανικοί. 
Το Πρόγραμμα Διδακτορικών Σπουδών οργανώνεται 
στο πλαίσιο της Σχολής, ενιαία για όλους τους Τομείς. 

2. Οι ΔΣ συντονίζονται από την Επιτροπή Μεταπτυχι¬ 
ακών Σπουδών της Σχολής που απαρτίζεται από τον ή 
την Κοσμήτορα ή έναν εκπρόσωπο της κοσμητείας που 
ορίζει η κοσμητεία, τους Διευθυντές/τριεςτων Προγραμ¬ 
μάτων Μεταπτυχιακών Σπουδών (ΠΜΣ) που συντονίζει 
η Σχολή, τέσσερα μέλη ΔΕΠ και τους αναπληρωτές τους 
που ορίζονται από τη Γενική Συνέλευση (ΓΣ) της Σχολής 
με ετήσια θητεία, τον προϊστάμενο του Γραφείου Μετα¬ 
πτυχιακών Σπουδών της Γραμματείας, έναν εκπρόσωπο 
των μεταπτυχιακών φοιτητών από τα ΔΠΜΣ της Σχολής 
και έναν εκπρόσωπο των Υποψηφίων Διδακτόρων της 
Σχολής. 

Άρθρο 2 

Διαδικασία επιλογής υποψηφίων διδακτόρων 

1. Δικαίωμα υποβολής αίτησης για την εκπόνηση Δι¬ 
δακτορικής Διατριβής έχουν οι κάτοχοι Διπλώματος Με¬ 
ταπτυχιακών Σπουδών (ΔΜΣ) και οι διπλωματούχοι του 
ΕΜΠ και των Πολυτεχνικών Σχολών 5ετούς φοίτησης ή 
άλλων Σχολών με ενιαίο και αδιάσπαστο τίτλο σπουδών 
μεταπτυχιακού επιπέδου. Σε εξαιρετικές περιπτώσεις 
(για παράδειγμα, αν οι υποψήφιοι έχουν ερευνητικό έργο 
ή δημοσιεύσεις) μπορεί να γίνει δεκτός ως υποψήφιος 
ή υποψήφια διδάκτορας (ΥΔ) και μη κάτοχος ΔΜΣ. Εφό¬ 
σον επιλεγεί, υποχρεούται, με βάση σχετική απόφαση 
της ΓΣ της Σχολής να παρακολουθήσει επιτυχώς τα κα¬ 
θορισμένα κατά περίπτωση μεταπτυχιακά μαθήματα 
προκειμένου να γίνει η αναγόρευση σε διδάκτορα, μετά 
την επιτυχή εκπόνηση της διδακτορικής διατριβής. 

2. Αιτήσεις για Διδακτορικές Σπουδές υποβάλλονται 
στη Γραμματεία της Σχολής τον μήνα Απρίλιο ή Μάιο. Οι 
αιτήσεις αφορούν σε συγκεκριμένες γνωστικές περιοχές 
και αριθμό θέσεων που εγκρίνονται από τη ΓΣ της Σχολής 
και δημοσιεύονται στην ιστοσελίδα της τουλάχιστον ένα 
μήνα πριν την καταληκτική ημερομηνία, που ορίζεται 
επίσης από τη ΓΣ και προκηρύσσονται. Ο μέγιστος αριθ¬ 
μός θέσεων ορίζεται σε επτά (7) ανάΤομέα (σύνολο 28). 
Ευρύτερο γνωστικό αντικείμενο των θέσεων αποτελούν 
οι γνωστικές περιοχές που καλύπτουν οι Τομείς της Σχο¬ 
λής και η διεπαφή τους με άλλες επιστημονικές περιοχές 
(βλ. άρθρο 1 παρ. 1). Η επιλογή των νέων υποψηφίων 
διδακτόρων ολοκληρώνεται με την τελική έγκριση από 
τη ΓΣ, κατά τους μήνες Ιούνιο και Οκτώβριο. 

3. Οι ενδιαφερόμενοι για την εκπόνηση Διδακτορικής 
Διατριβής υποβάλλουν στη Γραμματεία της Σχολής αίτη¬ 
ση στην οποία αναγράφεται ο προτεινόμενος τίτλος, ο 
Τομέας εκπόνησης, το προτεινόμενο ως επιβλέπον μέλος 
ΔΕΠ, το οποίο πρέπει να ανήκει σε όσους έχουν δικαίωμα 
επίβλεψης Διδακτορικής Διατριβής, και η προτεινόμενη 
γλώσσα εκπόνησης και συγγραφής, που μπορεί να είναι 
διάφορη της ελληνικής. Η αίτηση πρέπει να συνοδεύεται 
από αναλυτικό βιογραφικό σημείωμα, αντίγραφα τίτλων 
σπουδών, πιστοποιητικά αναλυτικής βαθμολογίας, πι¬ 
στοποιητικό επάρκειας ξένης γλώσσας, δύο συστατικές 
επιστολές και προσχέδιο της διδακτορικής διατριβής. Για 
τους τίτλους σπουδών της αλλοδαπής απαιτείται ανα¬ 
γνώριση από το ΔΟΑΤΑΠ. 

4. Η αξιολόγηση των αιτήσεων γίνεται από τριμελή 
Επιτροπή Επιλογής του Τομέα στον οποίον προτείνεται η 
εκπόνηση της ΔΔ. Οι Επιτροπές Επιλογής ορίζονται κατ' 
έτος από τη ΓΣ της Σχολής, με πρόταση του Τομέα, και 
όλα τα μέλη τους πρέπει να έχουν δικαίωμα επίβλεψης 
Διδακτορικής Διατριβής. Οι αιτήσεις κοινοποιούνται από 
τη Γραμματεία της Σχολής στις Επιτροπές Επιλογής και 
τους προτεινόμενους επιβλέποντες εντός πενθημέρου 
από τη λήξη της προθεσμίας υποβολής αιτήσεων. 

Τα προτεινόμενα ως επιβλέποντα μέλη ΔΕΠ υποβάλ¬ 
λουν εντός μιας εβδομάδας από την κοινοποίηση των 
αιτήσεων στους οικείουςΤομείς και τις οικείες Επιτροπές, 
με κοινοποίηση προς τη Γραμματεία της Σχολής, εισηγη¬ 
τικό σημείωμα με την γνώμη τους και, σε περίπτωση θε¬ 
τικής γνώμης, την προτεινόμενη σύνθεση της τριμελούς 
συμβουλευτικής επιτροπής, σύμφωνα με τις προβλέψεις 
της νομοθεσίας. 

Οι Επιτροπές Επιλογής εξετάζουν τις υποβληθείσες 
αιτήσεις και τα συνυποβαλλόμενα έγγραφα και, εφ' όσον 
κρίνεται αναγκαίο, καλούν σε συνέντευξη τους υποψή¬ 
φιους. Υποβάλουν δε εντός τριών εβδομάδων από την 
παραλαβή των αιτήσεων στη ΓΣ της Σχολής, με κοινο¬ 
ποίηση στον Τομέα, εισήγηση στην οποία αναγράφο¬ 
νται οι λόγοι για τους οποίους οι υποψήφιοι/ες πρέπει 
ή δεν πρέπει να γίνουν δεκτοί. Η ΓΣ κάθε Τομέα μπορεί 
να συζητήσει επί των εισηγητικών σημειωμάτων των 
επιβλεπόντων και των εισηγήσεων των επιτροπών και 
να εκφράσει γνώμη, προτείνοντας τροποποιήσεις, που 
κοινοποιεί στη ΓΣ της Σχολής. 

Η ΓΣ της Σχολής συγκαλείται μετά παρέλευση πέντε 
εβδομάδων από την παραλαβή των αιτήσεων και συ- 


νεκτιμώντας την εισήγηση της Επιτροπής Επιλογής, τη 
γνώμη του προτεινόμενου επιβλέποντος και των 

Τομέων, εγκρίνει ή απορρίπτει αιτιολογημένα την αί¬ 
τηση του κάθε υποψηφίου και ορίζει τον επιβλέποντα. 

Ο μέγιστος αριθμός ΥΔ ανά επιβλέπον μέλος ΔΕΠ ορί¬ 
ζεται σε επτά (7). Είναι δυνατή η υπέρβαση του αριθ¬ 
μού αυτού κατόπιν έκθεσης του επιβλέποντος την οποία 
απευθύνει προς την ΓΣ, εκθέτωντας τους λόγους και το 
ιστορικό ανάληψης και ολοκλήρωσης των διατριβών 
των ΥΔ που επιβλέπει. Σε κάθε περίπτωση αξιολογού¬ 
νται οι αντικειμενικές συνθήκες, ώστε να εξασφαλίζεται: 
(α) Η πλήρης και ουσιαστική επίβλεψη των υποψηφίων 
διδακτόρων από τον επιβλέποντα και (β) Η δυνατότητα 
απρόσκοπτης χρήσης της απαιτούμενης υλικοτεχνικής 
υποδομής από τους υποψηφίους διδάκτορες. 

5. Σε όλα τα παραπάνω στάδια της διαδικασίας επιλο- 
γήςτων υποψηφίων για εκπόνηση ΔΔ συνεκτιμώνται τα 
ακόλουθα κριτήρια: 

- Ο γενικός βαθμός του πτυχίου και η βαθμολογία 
στα προπτυχιακά και μεταπτυχιακά μαθήματα που εί¬ 
ναι συγγενή με την επιστημονική περιοχή εκπόνησης 
της Διδακτορικής Διατριβής, και ειδικότερα η επίδοση 
στην προπτυχιακή και μεταπτυχιακή ερευνητική και δι¬ 
πλωματική εργασία. 

- Μεταπτυχιακοί τίτλοι σπουδών ή Μεταπτυχιακά Δι¬ 
πλώματα Ειδίκευσης επιπλέον των ελάχιστων κατά νόμο 
απαιτούμενων. 

- Η προηγούμενη ερευνητική ή άλλη ακαδημαϊκή ή 
επαγγελματική δραστηριότητα του υποψηφίου σε θέμα¬ 
τα συγγενή με την προτεινόμενη Διδακτορική Διατριβή, 
και οι τυχόν επιστημονικές δημοσιεύσεις και ανακοινώ¬ 
σεις του σε συνέδρια. 

- Οι συστατικές επιστολές και η τεκμηριωμένη γνώση 
ξένων γλωσσών. 

- Η σαφήνεια, πρωτοτυπία και αρτιότητα του προτει- 
νόμενου θέματος και η μεθοδολογία της εκπόνησής του, 
όπως διατυπώνονται στο προσχέδιο της Διδακτορικής 
Διατριβής. 

- Οι συνεντεύξεις με τους υποψήφιους. 

6. Στην εγκριτική απόφαση της ΓΣ ορίζεται η γλώσσα 
συγγραφής της Διδακτορικής Διατριβής, εάν αυτή είναι 
διάφορη της ελληνικής. Η συγγραφή της Διδακτορικής 
Διατριβής σε γλώσσα διάφορη της ελληνικής επιτρέπεται 
όταν οι ΥΔ δεν γνωρίζουν την ελληνική και η γνώση της 
δεν είναι απαραίτητη για την εκπόνηση της ΔΔ ή αν το 
θέμα και η μεθοδολογία της ΔΔ επιβάλουν τη συμμετοχή 
στην Τριμελή Συμβουλευτική Επιτροπή μέλους που δεν 
γνωρίζει την ελληνική, ή στην περίπτωση συνεπίβλεψης 
με ιδρύματα της αλλοδαπής. Όταν η γλώσσα συγγραφής 
είναι διάφορη της ελληνικής θα πρέπει η Διδακτορική 
Διατριβή να συνοδεύεται από εκτεταμμένη περίληψη 
στην ελληνική γλώσσα. Ο προταθείς από τον υποψήφιο 
τίτλος της Διδακτορικής Διατριβής θεωρείται προσω¬ 
ρινός. Στην ίδια απόφαση η ΓΣ δύναται να καθορίσει 
ως προϋπόθεση για την απόκτηση του Διδακτορικού 
Διπλώματος, συνεκτιμώντας την εισήγηση της Επιτροπής 
Επιλογής και τη γνώμη του προτεινόμενου επιβλέποντος 
και του οικείου Τομέα, την παρακολούθηση και επιτυχή 




Τεύχος Β' 1806/21.05.2018 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


19815 


εξέταση μεταπτυχιακών μαθημάτων της Σχολής ή άλλων 
Σχολών του ΕΜΠ. 

7. Στην ίδια ή σε επόμενη συνεδρίαση η ΓΣ ορίζει 
την Τριμελή Συμβουλευτική Επιτροπή. Η ημερομηνία 
ορισμού της Τριμελούς Συμβουλευτικής Επιτροπής 
θεωρείται ως ημερομηνία έναρξης της εκπόνησης της 
Διδακτορικής Διατριβής και εγγραφής του ή της ΥΔ στα 
μητρώα της Σχολής. 

8. Η Τριμελής Συμβουλευτική Επιτροπή, σε συνεργα¬ 
σία με τον ή την ΥΔ, καθορίζει τον τίτλο και συνοπτική 
περιγραφή της ΔΔ στην ελληνική και αγγλική γλώσσα, 
τα οποία επικυρώνονται από τη ΓΣ της Σχολής και κοι¬ 
νοποιούνται στην ΕΜΣ και στον Τομέα. 

Άρθρο 3 

Χρονική διάρκεια των Διδακτορικών Σπουδών 

1. Η χρονική διάρκεια για την απόκτηση του Διδακτο¬ 
ρικού Διπλώματος δεν μπορεί να είναι μικρότερη από 
τρία (3) πλήρη ημερολογιακά έτη από την ημερομηνία 
ορισμού τηςΤριμελούς Συμβουλευτικής Επιτροπής, για 
τους ΥΔ που είναι κάτοχοι Διπλώματος Μεταπτυχιακών 
Σπουδών ή ενιαίου και αδιάσπαστου τίτλου σπουδών 
μεταπτυχιακού επιπέδου, ή μικρότερη από τέσσερα (4) 
πλήρη ημερολογιακά έτη για όσους γίνονται δεκτοί κατ' 
εξαίρεση, σύμφωνα με το άρθρο 2, παρ. 1. 

2. Οι ΥΔ υποχρεούνται να υποβάλει τη Διδακτορική 
Διατριβή προς αξιολόγηση μέσα σε πέντε (5) πλήρη 
ημερολογιακά έτη από τον ορισμό τηςΤριμελούς Συμ¬ 
βουλευτικής Επιτροπής. Το διάστημα αυτό μπορεί να 
παραταθεί για ένα (1) έτος έως και πέντε (5) συνολικά 
επιπλέον έτη μετά από αίτηση του υποψηφίου, αιτιολο¬ 
γημένη εισήγηση τηςΤριμελούς Συμβουλευτικής Επιτρο¬ 
πής και απόφαση της ΓΣ της Σχολής. Ο μέγιστος χρόνος 
παραμονής στο Πρόγραμμα Διδακτορικών Σπουδών 
είναι συνεπώς τα δέκα (10) έτη. Οι ΥΔ έχουν δικαίωμα 
να ζητήσει διακοπή σπουδών μέχρι δύο (2) το πολύ συ¬ 
νεχόμενα ή όχι έτη, τα οποία δεν προσμετρώνται στον 
μέγιστο χρόνο παραμονής, και επιπλέον τούτων για λό¬ 
γους υγείας, προσκομίζοντας τις ιατρικές βεβαιώσεις 
που προβλέπει ο νόμος. 

3. Οι Διδακτορικές Σπουδές προσφέρονται δωρεάν. 
Οι ΥΔ έχουν μέχρι πέντε (5) πλήρη ακαδημαϊκά έτη από 
την πρώτη εγγραφή τους όλα τα δικαιώματα και τις πα¬ 
ροχές, όπως προβλέπει ο νόμος. Οι ΥΔ έχουν δικαίωμα 
πρόσβασης, δανεισμού και χρήσης των ηλεκτρονικών 
υπηρεσιών των πανεπιστημιακών βιβλιοθηκών καθ'όλη 
τη διάρκεια εκπόνησης της Διδακτορικής Διατριβής και 
για 5 (πέντε) επιπλέον έτη μετά την ολοκλήρωσή της. 

4. Οι ΥΔ εγγράφονται ετησίως στη Σχολή κατά τη δι¬ 
άρκεια των σπουδών τους. Με την πρώτη εγγραφή στη 
Σχολή, υποβάλουν υπεύθυνη δήλωση ότι έχουν λάβει 
γνώση του παρόντος κανονισμού και αποδέχονται όλους 
τους όρους του. Τυχόν μη εγγραφή τους για δύο συνεχή 
έτη συνεπάγεται την απώλεια της φοιτητικής τους ιδιότη¬ 
τας. Σε περίπτωση επανεγγραφής τους μετά από αίτηση, 
εισήγηση τηςΤριμελούς Συμβουλευτικής Επιτροπής και 
απόφαση της ΓΣ, ο μέγιστος χρόνος για την υποβολή της 
ΔΔ προς αξιολόγηση δεν μπορεί να υπερβεί τα δέκα (10) 


χρόνια από τον αρχικό ορισμό τηςΤριμελούς Συμβου¬ 
λευτικής Επιτροπής. Απάτην υποχρέωση αυτή εξαιρού¬ 
νται τα διαστήματα διακοπής σπουδών και ασθένειας. 

5) Οι ΥΔ που κατά τη διάρκεια εκπόνησης της Διδακτο¬ 
ρικής Διατριβής τους δεν υποβάλλουν ετήσιο υπόμνημα 
προόδου για δύο συνεχή χρόνια ή των οποίων η έκθεση 
προόδου είναι αρνητική για δύο συνεχή χρόνια, καλού¬ 
νται στη ΓΣ της Σχολής, στην οποία παρίσταται και η 
επιτροπή παρακολούθησης, προκειμένου να εκτεθούν 
οι λόγοι και να αποφασιστεί αιτιολογημένα η συνέχιση 
ή μη της Διδακτορικής Διατριβής. 

Ομοίως καλούνται στη ΓΣ της Σχολής οι υποψήφιοι 
διδάκτορες που δεν έχουν ολοκληρώσει τη Διδακτορική 
Διατριβή τους εντός δέκα (10) ετών από την έναρξή της, 
για να αποφασιστεί, με την παρουσία και της επιτροπής 
παρακολούθησης, αν η εκπόνηση της διατριβής θα δι¬ 
ακοπεί ή θα συνεχισθεί με χρονικό όριο δύο ακόμα έτη 
το μέγιστο. 

Άρθρο 4 

Πρόγραμμα και διάρθρωση σπουδών 

1. Το πρώτο έτος εκπόνησης της Διδακτορικής Δια¬ 
τριβής περιλαμβάνει την υποχρεωτική παρακολούθηση 
ενός ετήσιου "Σεμιναρίου Υποψηφίων Διδακτόρων".Τα 
"Σεμινάρια Υποψηφίων Διδακτόρων" προτείνονται και 
οργανώνονται από ένα ή περισσότερα μέλη ΔΕΠ της 
Σχολής που επιβλέπουν Διδακτορικές Διατριβές και πα- 
ρακολουθούνται υποχρεωτικά από όλους όσους και όσες 
αυτοί επιβλέπουν. Τα "Σεμινάρια" περιλαμβάνονται στο 
"Ενιαίο Ακαδημαϊκό Ημερολόγιο των Μεταπτυχιακών 
Σπουδών". 

2. Με την ολοκλήρωση του πρώτου έτους εκπόνησης 
της Διδακτορικής Διατριβής όλες και όλοι οι ΥΔ υπο- 
χρεούνται να υποβάλουν με γραπτό υπόμνημα και να 
παρουσιάσουν δημόσια, σύμφωνα με ενιαίο πρόγραμμα 
που ορίζει η ΕΜΣ, την πρόοδο της διατριβής τους, με 
έμφαση στις ερευνητικές υποθέσεις, τον προσδιορισμό 
του ερευνητικού πεδίου, τη μεθοδολογία και τα προσδο- 
κώμενα αποτελέσματα. Σε διάστημα ενός μηνός από την 
παρουσίαση αυτή οι Τριμελείς Συμβουλευτικές Επιτρο¬ 
πές υποβάλουν στην ΕΜΣ και τη ΓΣ της Σχολής ετήσια 
έκθεση προόδου. Στην περίπτωση που η έκθεση αυτή 
είναι αρνητική, η ΓΣ της Σχολής μπορεί να αποφασίσει 
τη διακοπή των διδακτορικών σπουδών. 

3. Κάθε ΥΔ μπορεί να χρησιμοποιεί, σε συνεννόηση με 
τον επιβλέποντα, την υλικοτεχνική υποδομή των εργα¬ 
στηρίων του Τομέα στον οποίο εκπονεί τη Διδακτορική 
Διατριβή, στα όρια των υφισταμένων δυνατοτήτων και 
κανόνων που έχουν καθιερώσει οΤομέας και η πρακτική. 

4. Οι ΥΔ είναι δυνατόν να συμμετέχουν στην εκπαι¬ 
δευτική διαδικασία ως επικουρικό διδακτικό προσωπικό 
σε μαθήματα του πενταετούς προγράμματος σπουδών 
και των ΔΠΜΣ. Το επικουρικό διδακτικό έργο με απο¬ 
ζημίωση προκηρύσσεται ανάΤομέα από τη Σχολή και η 
επιλογή των υποψηφίων διδακτόρων που το παρέχουν 
γίνεται με απόφαση της ΓΣ της Σχολής μετά από πρόταση 
των ΓΣ των Τομέων. 

Η απασχόληση αυτή δεν μπορεί να υπερβεί τα δύο (2) 
έτη ή τέσσερα (4) εξάμηνα συνολικά και οφείλει να είναι 
αμειβόμενη με αμοιβή που καθορίζεται με απόφαση της 
Συγκλήτου, εκτός αν οι ΥΔ λαμβάνουν υποτροφία. 

Οι υποψήφιοι διδάκτορες μπορούν να είναι σύμβουλοι 
προπτυχιακών σπουδαστών στην εκπόνηση της ερευ¬ 
νητικής εργασίας για τη Διάλεξη και τη Διπλωματική, 
εφόσον αυτές σχετίζονται με το θέμα της Διδακτορικής 
Διατριβής τους, μετά από εισήγηση του επιβλέποντος 
και απόφαση του Τομέα. 

Σε κάθε περίπτωση το όνομα του υποψηφίου διδάκτο¬ 
ρα που παρέχει επικουρικό διδακτικό έργο αναγράφεται 
στο Πρόγραμμα Σπουδών. 

Άρθρο 5 

Εκπόνηση και αξιολόγηση της 

Διδακτορικής Διατριβής 

1. Ο επιβλέπων ή η επιβλέπουσα της Διδακτορικής 
Διατριβής είναι μέλος ΔΕΠ της Σχολής Αρχιτεκτόνων 
Μηχανικών της βαθμίδας του Καθηγητή, Αναπληρωτή 
Καθηγητή ή Επίκουρου Καθηγητή. 

2. Τα άλλα δύο (2) μέλη τα οποία μαζί μετον επιβλέπο- 
ντα συγκροτούν την Τριμελή Συμβουλευτική Επιτροπή 
είναι μέλη ΔΕΠ Α'βαθμίδας, Αναπληρωτή και Επίκουρου 
από το ΕΜΠ ή άλλο ΑΕΙ ή καθηγητές αναγνωρισμένων 
ως ομοταγών ιδρυμάτων της αλλοδαπής, οι οποίοι είναι 
κάτοχοι διδακτορικού διπλώματος, ή ερευνητές των βαθ¬ 
μιδών Α', Β'ή Γ'από ερευνητικά κέντρα του άρθρου 13Α 
του ν. 4310/2014, συμπεριλαμβανομένων των ερευνη¬ 
τικών κέντρων της Ακαδημίας Αθηνών και του Ιδρύμα¬ 
τος Ιατροβιολογικών Ερευνών της Ακαδημίας Αθηνών 
ή από αναγνωρισμένα ερευνητικά κέντρα ή ινστιτούτα 
της αλλοδαπής και έχουν το ίδιο ή συναφές γνωστικό 
αντικείμενο με την υπό κρίση διδακτορική διατριβή. 

Αν για οποιονδήποτε λόγο το επιβλέπον μέλος ΔΕΠ 
εκλείψει ή διαπιστωμένα αδυνατεί να επιτελέσει χρέη 
επιβλέποντος για μεγάλο χρονικό διάστημα, η ΓΣ της 
Σχολής, εκτιμώντας τις περιστάσεις, αναθέτει σε άλλο 
μέλος ΔΕΠ την επίβλεψη, σύμφωνα με όσα ορίζονται 
στην προηγούμενη παράγραφο, μετά από αίτηση του/ 
της ΥΔ και σύμφωνη γνώμη του νέου προτεινόμενου 
επιβλέποντος. Σε διαφορετική περίπτωση, ένα από τα 
άλλα δύο μέλη της Τριμελούς Συμβουλευτικής Επιτρο¬ 
πής αναλαμβάνει χρέη επιβλέποντος, με απόφαση της 
ΓΣ της Σχολής. 

Αν το αρχικά επιβλέπον μέλος ΔΕΠ μετακινηθεί σε 
άλλο ΑΕΙ ή Τμήμα ΑΕΙ ή συνταξιοδοτηθεί, συνεχίζει να 
επιτελεί χρέη επιβλέποντος των Διδακτορικών Διατρι¬ 
βών που έχει αναλάβει και ο τίτλος απονέμεται από το 
ΑΕΙ στο οποίο ανήκει η Σχολή, όπου ξεκίνησε η εκπόνη¬ 
ση της Διδακτορικής Διατριβής. 

2. Η Γραμματεία της Σχολής οφείλει να αναρτήσει στον 
διαδικτυακό τόπο, στην ελληνική και αγγλική γλώσσα, το 
όνομα του ή της ΥΔ, τον τίτλο και συνοπτική περιγραφή 
της Διδακτορικής Διατριβής, το όνομα του επιβλέποντος 
και των μελών της Τριμελούς Συμβουλευτικής Επιτρο¬ 
πής. 

3. Κάθε ακαδημαϊκό έτος, πέραν του πρώτου, στο 
οποίο έγινε ήδη αναφορά, οι ΥΔ υποβάλλουν αναλυ¬ 
τικό υπόμνημα στη Τριμελή Συμβουλευτική Επιτροπή 


σχετικά με την πρόοδο της Διδακτορικής Διατριβής τους. 
Το υπόμνημα αυτό, μαζί με κριτικά σχόλια του επιβλέ- 
ποντος μέλους ΔΕΠ και έκθεση προόδου της Τριμελούς 
Συμβουλευτικής Επιτροπής, υποβάλλονται στην ΕΜΣ, η 
οποία ενημερώνει τη ΓΣ της Σχολής με κοινοποίηση στον 
οικείο Τομέα, και καταχωρίζονται στον ατομικό φάκελο 
του υποψηφίου. Καταληκτική ημερομηνία της ετήσιας 
έκθεσης προόδου είναι το τέλος Οκτωβρίου κάθε έτους. 

4. Οι ΥΔ οφείλουν να επιδιώκουν ενεργή παρουσία 
στην ελληνική και τη διεθνή ακαδημαϊκή κοινότητα, 
συμμετοχή σε επιστημονικά συνέδρια και δημοσίευ¬ 
ση των αποτελεσμάτων της έρευνάς τους. Απαραίτητη 
προϋπόθεση για την τελική αξιολόγηση της διατριβής 
είναι να παρουσιάσουν υπόμνημα με τα στοιχεία της 
δραστηριότητας αυτής, τα οποία θα ληφθούν υπόψη 
από την τριμελή συμβουλευτική επιτροπή στην έγγραφη 
εισήγησή της προς τη ΓΣτης Σχολής για την υποστήριξη 
της Διδακτορικής Διατριβής. 

5. Η Διδακτορική Διατριβή υποστηρίζεται από κάθε 
ΥΔ, ύστερα από έγγραφη θετική εισήγηση της τριμελούς 
συμβουλευτικής επιτροπής προς τη ΓΣ της Σχολής, η 
οποία εγκρίνει την υποστήριξη της διατριβής και την ορι¬ 
στικοποίηση του τίτλου της στην ελληνική και αγγλική 
γλώσσα. Στην εισήγηση τεκμηριώνονται τα πρωτότυπα 
σημεία της διατριβής τα οποία προάγουν την επιστήμη, 
πιστοποιούνται οι τυχόν δημοσιεύσεις και επισυνάπτο¬ 
νται το κείμενο της Διδακτορικής Διατριβής, βιογραφι- 
κό σημείωμα του ΥΔ και κατάλογος δημοσιεύσεων και 
συμμετοχών σε συνέδρια. 

6. Πριν από την υποστήριξη της διατριβής, κάθε ΥΔ 
υποβάλλει στη γραμματεία της Σχολής υπεύθυνη δή¬ 
λωση του ν. 1599/1986 ότι ολόκληρη η Διδακτορική Δι¬ 
ατριβή ή ουσιώδη μέρη της δεν έχουν υποβληθεί προς 
κρίση σε άλλες εξεταστικές επιτροπές και ότι ο/η ΥΔ δεν 
έχει υποβληθεί ήδη προηγουμένως σε δοκιμασία επί 
διδακτορία με το ίδιο θέμα. 

7. Η αξιολόγηση της διατριβής γίνεται από Επταμελή 
Εξεταστική Επιτροπή, η οποία ορίζεται με απόφαση της 
ΓΣ, ύστερα από εισήγηση της Τριμελούς Συμβουλευ¬ 
τικής Επιτροπής. Στην Επταμελή Εξεταστική Επιτροπή 
μετέχουν τα μέλη της Τριμελούς Συμβουλευτικής Επι¬ 
τροπής εκτός από τα αφυπηρετήσαντα μέλη αυτής τα 
οποία αντικαθίστανται από ισάριθμα μέλη που πληρούν 
τις προϋποθέσεις του νόμου. Τα τέσσερα (4) επιπλέον 
είναι μέλη ΔΕΠ Α'βαθμίδας, Αναπληρωτή και Επίκουρου 
από το ΕΜΠ ή άλλο ΑΕΙ ή καθηγητές αναγνωρισμένων 
ως ομοταγών ιδρυμάτων της αλλοδαπής, οι οποίοι είναι 
κάτοχοι διδακτορικού διπλώματος, ή ερευνητές των βαθ¬ 
μιδών Α', Β'ή Γ'από ερευνητικά κέντρα του άρθρου 13Α 
του ν. 4310/2014, συμπεριλαμβανομένων των ερευνη¬ 
τικών κέντρων της Ακαδημίας Αθηνών και του Ιδρύμα¬ 
τος Ιατροβιολογικών Ερευνών της Ακαδημίας Αθηνών 
ή από αναγνωρισμένα ερευνητικά κέντρα ή ινστιτούτα 
της αλλοδαπής και έχουν το ίδιο ή συναφές γνωστικό 
αντικείμενο με την υπό κρίση Διδακτορική Διατριβή. 
Τέσσερα τουλάχιστον μέλη της Επταμελούς Εξεταστικής 
Επιτροπής πρέπει να είναι μέλη ΔΕΠ, εκ των οποίων τα 
τρία (3) πρέπει να ανήκουν στη Σχολή Αρχιτεκτόνων Μη- 

χανικώντου ΕΜΠ.Τουλάχιστον δύο (2) μέλη της επιτρο¬ 
πής πρέπει να είναι μέλη ΔΕΠ άλλων ΑΕΙ ή αντίστοιχης 
βαθμίδας μέλη του ερευνητικού προσωπικού ιδρύματος 
της ημεδαπής ή της αλλοδαπής, που είναι κάτοχοι Διδα¬ 
κτορικού Διπλώματος, όπως ορίζει ο νόμος. 

8. Η προφορική ανάπτυξη και υποστήριξη της Δι¬ 
δακτορικής Διατριβής από κάθε ΥΔ γίνεται δημόσια, 
ενώπιον της Επταμελούς Εξεταστικής Επιτροπής, από 
την οποία τέσσερα (4) τουλάχιστον μέλη συμπεριλαμ¬ 
βανομένου του επιβλέποντα συμμετέχουν με φυσική 
παρουσία, ενώ τα λοιπά μέλη μπορούν να συμμετέχουν 
και μέσω τηλεδιάσκεψης. Στη συνέχεια η Επταμελής 
Εξεταστική Επιτροπή συνεδριάζει χωρίς την παρουσία 
τρίτων, κρίνει την εργασία ως προς την ποιότητα, την 
πληρότητα, την πρωτότυπη σκέψη και τη συμβολή στην 
επιστήμη και με βάση αυτά τα κριτήρια την εγκρίνει, με 
πλειοψηφία πέντε (5) τουλάχιστον από τα μέλη της. Η 
Επταμελής Εξεταστική Επιτροπή δεν αποδίδει βαθμό 
ούτε άλλο χαρακτηρισμό της διατριβής. Στην περίπτωση 
έγκρισης, η εξεταστική επιτροπή μπορεί να ζητήσει την 
επανυποβολή της ΔΔ με διορθώσεις σε χρονικό διάστη¬ 
μα που δεν θα υπερβαίνει τους τρεις (3) μήνες. Εάν η ΔΔ 
απορριφθεί, δεν επιτρέπεται να υποβληθεί εκ νέου προς 
κρίση στο ίδιο ή άλλο ΑΕΙ. 

Τα αφυπηρετήσαντα μέλη τηςΤριμελούς Συμβουλευ¬ 
τικής Επιτροπής που έχουν αντί κατασταθεί μπορούν να 
παρίστανται κατά την συνεδρίαση και έχουν δικαίωμα 
λόγου αλλά δεν έχουν δικαίωμα ψήφου. Η Επταμελής 
Εξεταστική Επιτροπή είναι υπεύθυνη για την έγκαιρη 
γνωστοποίηση στη Σχολή του τόπου και του χρόνου 
υποστήριξης της Διδακτορικής Διατριβής. Η έγκριση 
της Διδακτορικής Διατριβής βεβαιώνεται με σχετικό 
Πρακτικό το οποίο υπογράφεται από όλα τα συμμετέ- 
χοντα στη διαδικασία αξιολόγησης της διατριβής μέλη 
της Επταμελούς Εξεταστικής Επιτροπής και διαβιβάζεται 
δια της Γραμματείας στον ή την Κοσμήτορα της Σχολής. 
Στην περίπτωση που η Επταμελής Εξεταστική Επιτρο¬ 
πή έχει ζητήσει επανυποβολή της ΔΔ με διορθώσεις, 
υποβάλλεται πρόσθετο πρακτικό επιβεβαίωσης των 
διορθώσεων και τα δύο πρακτικά διαβιβάζονται μαζί 
από τη Γραμματεία στον ή την Κοσμήτορα της Σχολής. 

9. Μετά την έγκριση της Διδακτορικής Διατριβής, οι 
ΥΔ υποχρεούνται να καταθέσουν αντίτυπο και ηλεκτρο¬ 
νικό αρχείο της Διδακτορικής Διατριβής στην Κεντρική 
Βιβλιοθήκη του ΕΜΠ και να υποβάλλουν ηλεκτρονικά το 
αρχείο της Διδακτορικής Διατριβής τους στο Ιδρυματικό 
Αποθετήριοτου ΕΜΠ και στο Εθνικό Κέντρο Τεκμηρίω¬ 
σης. Οφείλουν επίσης να καταθέσουν στη Γραμματεία 
της Σχολής δύο (2) αντίτυπα και ένα ηλεκτρονικό αρχείο 
της διατριβής τους. 

10. Ο Κοσμήτορας της Σχολής υποχρεούται εντός 
μηνάς από την έγκριση της Διδακτορικής Διατριβής να 
συγκαλέσει σε ειδική συνεδρίαση τη ΓΣ, παρουσία μέ¬ 
λους των Πρυτανικών Αρχών, για την αναγόρευση και 
ορκωμοσία κάθε νέου Διδάκτορα του Ιδρύματος. 

11. Κατά την τελετή της αναγόρευσης οι νέοι Διδάκτο¬ 
ρες ορκίζονται εκφωνώντας τη μία από τις δύο παρακά¬ 
τω υπεύθυνες δηλώσεις, με προσωπική επιλογή τους: 


α)"Επειδή περ η περίσεμνοςτων Αρχιτεκτόνων Μηχα¬ 
νικών Σχολή, του μεν Προέδρου εισηγουμένου, του δε 
Πρυτάνεωςσυνεπινεύοντος, εις τους διδάκτορας αυτής 
ηξίωσε καταλέξαι με, πίστιν δίδωμι τήνδε: Την επιστή¬ 
μην μετά χρηστότητος και ήθους συνεζευγμένην καθ' 
άπαντα τον βίον ασκήσω και ου δοκείν μόνον αλλά και 
άριστος (αρίστη) είναι εν τω βίω επιτηδεύσω, πνεύμα 
δε, όση μοι δύναμις, κατ'επιστήμην εμπεδώσω, περί παν 
δε το καλόν διαγωνιζόμενος (διαγωνιζομένη) και αμιλ- 
λώμενος (αμιλλωμένη) εν τω βίω τούτω φρονήσει και 
δικαιοσύνη τούτο διαπράξω ου βία και απάτη. Ευόρκως 
ουν τας επαγγελίας ταύτας και απαρεγκλίτως τηρούντι, 
γένοιτό μοι ο Θεός βοηθός εν τω βίω." 

β) "Επειδή η έγκριτη Σχολή των Αρχιτεκτόνων Μηχα¬ 
νικών του Εθνικού Μετσόβιου Πολυτεχνείου με συμπε¬ 
ριέλαβε στους διδάκτορές της με εισήγηση του Κοσμή¬ 
τορα και σύμφωνη γνώμη του Πρύτανη, σας δηλώνω 
υπεύθυνα ότι θα υπηρετήσω σε όλη μου τη ζωή το καλό 
της επιστήμης με στόχο να αριστεύσω στην άσκηση της 
τέχνης μου με πνεύμα δικαιοσύνης και ευγενούς άμιλ¬ 
λας χωρίς να ασκήσω βία και απάτη. Σας καλώ να είστε 
όλοι μάρτυρες στην τήρηση όσων υπόσχομαι σήμερα 
ενώπιον σας." 

12. Μετά την αναγόρευση, η Σχολή υποχρεούται να 
ενημερώσει το μητρώο Διδακτόρων του ΕΜΠ, που 
φυλάσσεται στο Τμήμα Μεταπτυχιακών Σπουδών και 
Έρευνας, βάσει του οποίου εκτυπώνονται τα Διδακτο¬ 
ρικά Διπλώματα. 

Άρθρο 6 

Εκπόνηση Διδακτορικής Διατριβής 
με συνεπίβλεψη 

1. Η Σχολή Αρχιτεκτόνων Μηχανικών είναι δυνατό να 
συνεργάζεται, με ΑΕΙ, ερευνητικά κέντρα και ινστιτούτα 
της ημεδαπής που προβλέπει ο νόμος για την εκπόνηση 
Διδακτορικών Διατριβών με συνεπίβλεψη. Η διαδικασία 
εκπόνησης, χορήγησης ενιαίου ή χωριστού τίτλου κ.λπ., 
προβλέπονται σε Ειδικό Πρωτόκολλο Συνεργασίας που 
καταρτίζεται και εγκρίνεται από τις οικείες Συγκλήτους 
και τα συλλογικά όργανα διοίκησης των ερευνητικών 
κέντρων. 

2. Η Σχολή Αρχιτεκτόνων Μηχανικών είναι δυνατό 
επίσης να συνεργάζεται με αναγνωρισμένα ως ομοτα- 
γή Ιδρύματα ή ερευνητικά κέντρα και ινστιτούτα της 
αλλοδαπής για την εκπόνηση Διδακτορικών Διατριβών 
με συνεπίβλεψη. Η διαδικασία εκπόνησης, χορήγησης 
ενιαίου ή χωριστού τίτλου κ.λπ., προβλέπονται σε Ειδικό 
Πρωτόκολλο Συνεργασίας που καταρτίζεται σύμφωνα 
με όσα ορίζει η σχετική απόφαση του Υπουργού Παι¬ 
δείας, Έρευνας και Θρησκευμάτων που δημοσιεύεται 
στην Εφημερίδα της. 

3 Στην περίπτωση συνεπίβλεψης ΔΔ με ιδρύματα της 
ημεδαπής ή της αλλοδαπής που έχουν ήδη αναλάβει 
τη διοικητική και οργανωτική ευθύνη της εκπόνησης 
της Διδακτορικής Διατριβής, η ΓΣ της Σχολής μπορεί να 
εγκρίνει την αποδοχή υποψηφίων διδακτόρων χωρίς 
προκήρυξη, ακολουθώντας όλη την υπόλοιπη διαδικα¬ 
σία υποβολής υποψηφιότητας, επιλογής και έγκρισης. 

Άρθρο 7 

Δικαιώματα πνευματικής ιδιοκτησίας 

Διδακτορικών Διατριβών 

Η Πνευματική Ιδιοκτησία της εργασίας κάθε ΥΔ στο 
πλαίσιο της Διδακτορικής Διατριβής, καθώς και των 
παραγόμενων επιστημονικών δημοσιεύσεων και ανα¬ 
κοινώσεων, ανήκει στον/την ΥΔ αποκλειστικά, ο οποίος 
υποχρεούται σε κάθε παραγόμενη επιστημονική δημο¬ 
σίευση και ανακοίνωση να δηλώνει ρητά και εμφανώς 
ότι αυτή είναι αποτέλεσμα της Διδακτορικής Διατριβής 
που εκπόνησε στη Σχολή Αρχιτεκτόνων Μηχανικών με 
αναφορά στον τίτλο και το όνομα του επιβλέποντος μέ¬ 
λους ΔΕΠ. 

Άρθρο 8 

Τύπος Διδακτορικού Διπλώματος (ΔΔ) 

1. Καθιερώνεται ο συνημμένος τύπος Διδακτορικού 
Διπλώματος του «Διδάκτορος Μηχανικού του ΕΜΠ» για 


αυτούς που είναι διπλωματούχοι μηχανικοί και του «Δι- 
δάκτορος του ΕΜΠ» για αυτούς που δεν έχουν δίπλω¬ 
μα μηχανικού. Δεν απονέμεται βαθμός Διδακτορικού 
Διπλώματος, ούτε αριθμητικά ούτε με χαρακτηρισμό. 

2. Με ευθύνη του Τμήματος Μεταπτυχιακών Σπουδών 
και Έρευνας εκδίδονται κατ'έτος τα Διδακτορικά Διπλώ¬ 
ματα με την ηλεκτρονική υποστήριξη της Διεύθυνσης 
Πληροφορικής του ΕΜΠ. Αφού υπογραφούν από τους 
αρμόδιους, ενημερώνονται οι Διοικητικές υπηρεσίες του 
Ιδρύματος και το ενημερωτικό δελτίο του ΤΕΕ,προκειμέ- 
νου να παραληφθούν από στους Δικαιούχους. 

3. Κατά την αναγόρευση, ο/η νέος/α διδάκτορας λαμ¬ 
βάνει πιστοποιητικό, που εκδίδει η Σχολή Αρχιτεκτόνων 
Μηχανικών, στο οποίο αναγράφεται το θέμα της Διδα¬ 
κτορικής Διατριβής. 

4. Το Διδακτορικό Δίπλωμα και το πιστοποιητικό χορη¬ 
γούνται στην ελληνική γλώσσα και σε μετάφραση στην 
αγγλική γλώσσα, σύμφωνα με τις κείμενες διατάξεις. 


ΕΛΛΗΝΙΚΗ ΔΗΜΟΚΡΑΤΙΑ 
ΤΟ ΕΘΝΙΚΟ ΜΕΤΣΟΒΙΟ ΠΟΛΥΤΕΧΝΕΙΟ 
ΜΕΤΑ ΑΠΟ ΠΡΟΤΑΣΗ ΤΗΣ ΣΧΟΛΗΣ 
ΑΡΧΙΤΕΚΤΟΝΩΝ ΜΗΧΑΝΙΚΩΝ 
ΑΠΟΝΕΜΕΙ ΤΟ ΠΑΡΟΝ ΔΙΠΛΩΜΑ ΤΟΥ 
ΔΙΔΑΚΤΟΡΟΣ ΜΗΧΑΝΙΚΟΥ ΤΟΥ Ε.Μ.Π. 
Στον 


Ο ΟΠΟΙΟΣ ΕΚΠΟΝΗΣΕ ΔΙΑΤΡΙΒΗ ΣΤΟΝ ΤΟΜΕΑ 
(π.χ.) Αρχιτεκτονικού Σχεδιασμοΰ 


Η ΑΝΑΓΟΡΕΥΣΗ ΕΓΙΝΕ 


ΑΘΗΝΑ, 


Ο ΠΡΥΤΑΝΗΣ Η ΠΡΟΪΣΤΑΜΕΝΗ ΓΕΝ. Δ/ΣΗΣ ΔΙΟΙΚ. ΣΤΗΡΙΞΗΣ ΚΑΙ ΣΠΟΥΔΩΝ 


Ο ΚΟΣΜΗΤΟΡΑΣ ΤΗΣ ΣΧΟΛΗΣ 

ΗΕΙΙΕΝΙΟ ΚΕΡυΒΙΐε 

ΤΗΕ ΝΑΤΙΟΝΑΕ ΤΕΘΗΝΙΟΑΕ ΙΙΝίνΕΚδΠΎ ΟΡ ΑΤΗΕΝ5 
ΒΥ ΚΕΟΟΜΜΕΝΟΑΤΙΟΝ ΟΡ ΤΗΕ 50ΗΟΟΕ 
ΟΡ ΑΡΚΉΙΤΕΟΌΚΑΙ ΕΝΟΙΝΕΕΗΙΝΟ 
Α\Λ/ΑΚ05 ΤΗΕ ΡΚΕ5ΕΝΤ ϋΕΟΚΕΕ 
ΟΡ ϋΟΟΌΚ ΟΡ ΡΗΙΕ050ΡΗΥ ΙΝ ΕΝΟΙΝΕΕΚΙΝΟ ΟΡ ΤΗΕ Ν.Τ.υ.Α. 

Το 


ννΗΟ ΘΟΝΟυΟΈΟ ΤΗΕ5Ι5 ΚΕ5ΕΑΗΘΗ ΙΝ ΤΗΕ ΟΕΡΑΚΤΜΕΝΤ 
(ε.§.) οί ΑΓεΗίΐθςΐυΓθΙ Οθ5ί§η 


ΝΟΜΙΝΑΤΙΟΝ ΟΑΤΕ:. 

ΑΤΗΕΝ5,. 

ΤΗΕ ΚΕΠΌΚ ΤΗΕ ΗΕΑϋ ΟΡ ΤΗΕ ΟΕΡΑΚΤΜΕΝΤ ΤΗΕ ϋΕΑΝ ΟΕ ΤΗΕ 5ΘΗΟΟΕ 

ΟΡ ΑϋΜΙΝΙδΤΗΑΤίνΕ δϋΡΡΟΚΤ ΑΝϋ 5ΤΙΙΟΙΕ5 


Άρθρο 9 

Πόροι των Διδακτορικών Σπουδών 

Οι λειτουργικές δαπάνες των ΔΣ καλύπτονται από τον 
Τακτικό Προϋπολογισμό του Ιδρύματος ή και άλλους 
πόρους σύμφωνα με τις αποφάσεις της ΓΣ της Σχολής. 
Είναι δυνατή η χρηματοδότηση των ΔΣ από άλλους φο¬ 
ρείς του ευρύτερου δημόσιου ή του ιδιωτικού τομέα ή 
άλλη νόμιμη πηγή, μέσω του ΕΛΚΕ, ύστερα από σχετική 
απόφαση της Συγκλήτου του Ιδρύματος και μετά από 
πρόταση της ΓΣ της Σχολής. 

Ο αριθμός των υποτροφιών του ΕΜΠ μέσω του ΕΛΚΕ 
και η διαδικασία χορήγησης σε ΥΔ καθορίζονται από τον 
Κανονισμό Υποτροφιών του ΕΛΚΕ σύμφωνα με απόφαση 
της Συγκλήτου. 

Άρθρο 10 

Μεταβατικές διατάξεις 

Ο παρών Κανονισμός τίθεται σε εφαρμογή άμεσα, 
μετά την έγκρισή του από τη Σύγκλητο του ΕΜΠ. Οι ΥΔ, 
τα επιβλέποντα μέλη ΔΕΠ, οι συμβουλετικές επιτροπές 
και οι επταμελείς επιτροπές που έχουν ήδη οριστεί συ¬ 
νεχίζουν τις εργασίες τους σύμφωνα με τον παρόντα 
Κανονισμό. 

Για όσους υποψήφιους διδάκτορες έχουν αρχίσει την 
εκπόνηση της διδακτορικής τους διατριβής πριν την 
έναρξη ισχύος του παρόντος κανονισμού, τα επιβλέπο- 
ντα μέλη ΔΕΠ και οι συμβουλευτικές επιτροπές δεν μετα¬ 


βάλλονται. Τυχόν αλλαγές που θα απαιτηθούν αργότερα 
γίνονται σύμφωνα με τον παρόντα κανονισμό. 

Τα μαθήματα που παρακολουθούν οι ΥΔ (καθώς και οι 
απαλλαγές από αυτά) ισχύουν όπως έχουν ήδη εγκριθεί 
από τη ΓΣ της Σχολής και οι απαιτήσεις σε δημοσιεύσεις 
παραμένουν όπως ίσχυαν πριν την έναρξη ισχύος του 
παρόντος κανονισμού. Ειδικότερα, το 'Σεμινάριο Υπο¬ 
ψηφίων Διδακτόρων'του πρώτου έτους σπουδών και η 
δημόσια παρουσίαση της προόδου της ΔΔ δεν ισχύουν 
για τους ήδη εγγεγραμμένους. Η μέγιστη χρονική διάρ¬ 
κεια των ΔΣ των ήδη εγγεγραμμένων είναι σύμφωνα με 
τον παρόντα κανονισμό για όσες/ους βρίσκονται στον 
πρώτο ή δεύτερο χρόνο σπουδών, ορίζεται σε τέσσερα 
(4) έτη για όσες/ους βρίσκονται στον τρίτο χρόνο σπου¬ 
δών, σε τρία (3) έτη για όσους βρίσκονται στον τέταρτο 
χρόνο και δύο (2) έτη για όσους βρίσκονται στον πέμπτο 
χρόνο σπουδών. Η προβλεπόμενη δυνατότητα παράτα¬ 
σης ισχύει για όλες και όλους. 

Αν έχει ήδη οριστεί Επταμελής Εξεταστική Επιτροπή, 
εφαρμόζεται η νομοθεσία που ίσχυε πριν τον παρόντα 
κανονισμό. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 8 Μάίου 2018 
Ο Πρύτανης 
ΙΩΑΝΝΗΣ ΓΚΟΛΙΑΣ 

ΞΤ 

ΕΘΝΙΚΟ ΤΥΠΟΓΡΑΦΕΙΟ 

Το Εθνικό Τυπογραφείο αποτελεί δημόσια υπηρεσία υπαγόμενη στο Υπουργείο Διοικητι¬ 
κής Ανασυγκρότησης και έχει την ευθύνη τόσο για τη σύνταξη, διαχείριση, εκτύπωση και 
κυκλοφορία των Φύλλων της Εφημερίδας της Κυβερνήσεως (ΦΕΚ), όσο και για την κάλυψη 
των εκτυπωτικών - εκδοτικών αναγκών του δημοσίου και του ευρύτερου δημόσιου τομέα 
(ν. 3469/2006/Α' 131 και π.δ. 29/2018/Α'58). 

1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ) 

• Τα ΦΕΚ σε ηλεκτρονική μορφή διατίθενται δωρεάν στο νννννν.θΐ^ι·, την επίσημη ιστο¬ 
σελίδα του Εθνικού Τυπογραφείου. Όσα ΦΕΚ δεν έχουν ψηφιοποιηθεί και καταχωριστεί στην 
ανωτέρω ιστοσελίδα, ψηφιοποιούνται και αποστέλλονται επίσης δωρεάν με την υποβολή αί¬ 
τησης, για την οποία αρκεί η συμπλήρωση των αναγκαίων στοιχείων σε ειδική φόρμα στον 
ιστότοπο νννννν.θΐ.ρ 1- · 

• Τα ΦΕΚ σε έντυπη μορφή διατίθενται σε μεμονωμένα φύλλα είτε απευθείας από το Τμή¬ 
μα Πωλήσεων και Συνδρομητών, είτε ταχυδρομικά με την αποστολή αιτήματος παραγγελίας 
μέσω των ΚΕΠ, είτε με ετήσια συνδρομή μέσω του Τμήματος Πωλήσεων και Συνδρομητών. 
Το κόστος ενός ασπρόμαυρου ΦΕΚ από 1 έως 16 σελίδες είναι 1,00 €, αλλά για κάθε επιπλέον 
οκτασέλιδο (ή μέρος αυτού) προσαυξάνεται κατά 0,20 €.Το κόστος ενός έγχρωμου ΦΕΚ από 
1 έως 16 σελίδες είναι 1,50 €, αλλά για κάθε επιπλέον οκτασέλιδο (ή μέρος αυτού) προσαυξά¬ 
νεται κατά 0,30 €. Το τεύχος Α.Σ.Ε.Π. διατίθεται δωρεάν. 

• Τρόποι αποστολής κειμένων προς δημοσίευση: 

Α. Τα κείμενα προς δημοσίευση στο ΦΕΚ, από τις υπηρεσίες και τους φορείς του 
δημοσίου, αποστέλλονται ηλεκτρονικά στη διεύθυνση ννθΙιπΐ35ΐθΐ < .6ΐ@θτ.9ΐ' με χρήση 
προηγμένης ψηφιακής υπογραφής και χρονοσήμανσης. 

Β. Κατ' εξαίρεση, όσοι πολίτες δεν διαθέτουν προηγμένη ψηφιακή υπογραφή μπορούν 
είτε να αποστέλλουν ταχυδρομικά, είτε να καταθέτουν με εκπρόσωπό τους κείμενα προς 
δημοσίευση εκτυπωμένα σε χαρτί στοΤμήμα Παραλαβής και Καταχώρισης Δημοσιευμάτων. 

• Πληροφορίες, σχετικά με την αποστολή/κατάθεση εγγράφων προς δημοσίευση, την ημε¬ 
ρήσια κυκλοφορία των Φ.Ε.Κ., με την πώληση των τευχών και με τους ισχύοντες τιμοκαταλό¬ 
γους για όλες τις υπηρεσίες μας, περιλαμβάνονται στον ιστότοπο (νννννν.θΐ.ρ 1- )· Επίσης μέσω 
του ιστότοπου δίδονται πληροφορίες σχετικά με την πορεία δημοσίευσης των εγγράφων, με 
βάση τον Κωδικό Αριθμό Δημοσιεύματος (ΚΑΔ). Πρόκειται για τον αριθμό που εκδίδει το Εθνι¬ 
κό Τυπογραφείο για όλα τα κείμενα που πληρούν τις προϋποθέσεις δημοσίευσης. 

2. ΕΚΤΥΠΩΤΙΚΕΣ - ΕΚΔΟΤΙΚΕΣ ΑΝΑΓΚΕΣ ΤΟΥ ΔΗΜΟΣΙΟΥ 

Το ΕθνικόΤυπογραφείο ανταποκρινόμενο σε αιτήματα υπηρεσιών και φορέων του δημοσίου 
αναλαμβάνει να σχεδιάσει και να εκτυπώσει έντυπα, φυλλάδια, βιβλία, αφίσες, μπλοκ, μηχανο¬ 
γραφικά έντυπα, φακέλους για κάθε χρήση, κ.ά. 

Επίσης σχεδιάζει ψηφιακές εκδόσεις, λογότυπο και παράγει οπτικοακουστικό υλικό. 


Ταχυδρομική Διεύθυνση: Καποδιστρίου 34, τ.κ. 10432, Αθήνα 

Ιστότοπος: νννννν.θ Ι.9Γ 

ΤΗΛΕΦΩΝΙΚΟ ΚΕΝΤΡΟ: 210 5279000 - ί3χ: 210 5279054 

Πληροφορίες σχετικά με την λειτουργία 
του ιστότοπου: Γΐ6ΐρά6$Ι<.6ΐ@6ΐ.9·' 

Αποστολή ψηφιακά υπογεγραμμένων 
εγγράφων προς δημοσίευση στο ΦΕΚ: 

νν6ΐ)ΙΤΙ35ΐ6Γ.6ΐ@6ΐ.9·' 

ΕΞΥΠΗΡΕΤΗΣΗ ΚΟΙΝΟΥ 

Πωλήσεις - Συνδρομές: (Ισόγειο, τηλ. 210 5279178 - 180) 
Πληροφορίες: (Ισόγειο, Γρ. 3 και τηλεφ. κέντρο 210 5279000) 
Παραλαβή Δημ. Ύλης: (Ισόγειο, τηλ. 210 5279167,210 5279139) 

Πληροφορίες για γενικό πρωτόκολλο 
και αλληλογραφία: 9Γ3ηπτΐ3ΐ6Ϊ3@6ΐ.9 >ι 

Ωράριο για το κοινό: Δευτέρα ως Παρασκευή: 8:00 -13:30 


ΓΤγΞΓΤ~ΓΞ [ ΓΓ-ΓΠ 1~Π Γ \Γ\ΓΓη [Γ:[7 (ΎΓ)Γ, γ 

για να βελτιώσουμε τις υπηρεσίες μας, συμπληρώνοντας την ειδική φόρμα στον ιστότοπο μας. 




























